Nov cudesch da bulieus

Tut ils amaturs da bulieus pon prender cun sai ussa in cudesch, cura ch'els van a rimnar chantarels mellens, schampignuns da guaud, e.u.v. Men Bisaz ha numnadamain scrit "Bulieus da noss guauds" e la Lia Rumantscha ha procurà per la versiun en rumantsch-grischun ed edì l'ovra che ha plaz en mintga giaglioffa. Ultra dals segns caracteristics dals differents bulieus chatt'ins era in per reglas per rimnar e determinar els. Plinavant vegn explitgada l'impurtanza dal bulieu per l'uman. A la fin dal cudesch dat l'autur anc in per tips per cuschinar e preparar intgins pasts gustus cun bulieus.
Il cudesch, cun index dals nums tudestgs e rumantschs e cun bleras fotografias en colur, po vegnir retratg per CHF 24.80 tar la Lia Rumantscha.

[Pagina rumantscha]